Ντον Σολάντερ

Ο Ντον Άρθουρ Σολάντερ (Donald Arthur Schollander, γενν. 30 Απριλίου 1946) είναι Αμερικανός πρώην κολυμβητής, πέντε φορές χρυσός Ολυμπιονίκης και πρώην κάτοχος παγκόσμιου ρεκόρ σε τέσσερα αθλήματα.

Στις 27 Ιουλίου 1963, ο 17χρονος τότε Ντον Σολάντερ κατέβηκε το φράγμα των 2 λεπτών στα 200 μέτρα ελεύθερο με χρόνο 1:58,8. Την 1η Αυγούστου του 1964 κατέρριψε στο Λος Άλτος το παγκόσμιο ρεκόρ στα 200 μ. ελεύθερο, με χρόνο 1:57,6Τα ρεκόρ του 1964, Ιστορικό Λεύκωμα 1964, σελ. 163, Καθημερινή (1997). Στους Ολυμπιακούς Αγώνες του Τόκιο κατέκτησε τέσσερα χρυσά μετάλλιαΗ ιστορία των Ολυμπιακών Αγώνων Σαν σήμερα, κάνοντας στις 15 Οκτωβρίου και παγκόσμιο ρεκόρ στα 400 μ. ελεύθερο με χρόνο 4:12,2. Στις 19 Αυγούστου 1966 βελτίωσε στο Λίνκολν το ρεκόρ των 200 μ. ελεύθερο, με επίδοση 1:56,2Τα ρεκόρ του 1966, Ιστορικό Λεύκωμα 1966, σελ. 163, Καθημερινή (1997). 

Το 1967 συνέχισε για πέμπτη χρονιά να καταρρίπτει παγκόσμια ρεκόρ (200 μ. ελεύθερο)Χρονιά-σταθμός για τη διεθνή κολύμβηση, Ιστορικό Λεύκωμα 1967, σελ. 160, Καθημερινή (1997). Στις 12 Αυγούστου εκείνης της χρονιάς, στο Όουκ Παρκ, έκανε παγκόσμιο ρεκόρ στα 200 μ. ελεύθερο με χρόνο 1:55,7. 

Στις 30 Αυγούστου 1968, στο Λονγκ Μπιτς (Καλιφόρνια), έκανε και πάλι παγκόσμιο ρεκόρ στα 200 μ. ελεύθερο με χρόνο 1:54,28Τα ρεκόρ του 1968, Ιστορικό Λεύκωμα 1968, σελ. 160, Καθημερινή (1998). Την ίδια χρονιά, ο Σολάντερ αποχώρησε με απολογισμό καριέρας 22 παγκόσμια ρεκόρ και πέντε χρυσά μετάλλια σε δύο διοργανώσεις Ολυμπιακών Αγώνων.

Παραπομπές

Κατηγορία:Αμερικανοί κολυμβητές
Κατηγορία:Αμερικανοί Ολυμπιονίκες 
Κατηγορία:Ολυμπιονίκες της κολύμβησης